Vyetnam ustidan zafar quchgan O‘zbekiston U23 Xitoydagi turnirni Meksikadan keyin 2-o‘rinda yakunladi

23 yoshgacha bo‘lgan futbolchilardan tashkil topgan O‘zbekiston terma jamoasi Xitoydagi xalqaro turnirni yakunladi, deb xabar berdi O‘FF matbuot xizmati.

Jasur Abduraimov boshchilik qilayotgan jamoasi musobaqaning ilk turida Meksikaga qarshi saf tortib, 0:2 hisobida imkoniyatni boy bergan bo‘lsa, 2-turda mezbon Xitoy bilan 0:0 hisobida durang o‘ynagandi.
3-turga kelibgina O‘zbekiston terma jamoasi g‘alaba qozondi. 3:1 hisobida yakuniga yetgan o‘yinda Sardor Azimov, Abbos Otaxonov, Saidjamol Davlatjonov kabi futbolchilarning gollari Vyetnamni taslim qilish uchun yetarli bo‘ldi.
Meksika turnirni 7 ochko bilan peshqadam sifatida yakunladi. O‘zbekiston hisobida 4, Xitoy va Vyetnamda esa 2 tadan ochko mavjud.